Title: Acta de la primera trobada amb la mentora
Course: App Education > Section: Tema 1. La nostra empresa

En tots els grups de treball professionals, quan es fa una reunió (sigui interna del mateix grup o amb altres persones o grups), s’han de prendre anotacions sobre el que es parla a la reunió, les propostes que es fan, les noves idees que sorgeixen o les solucions que es decideixen aplicar als problemes tractats. També és útil anotar les idees que us venen al cap durant la reunió perquè no se us oblidin, ja que per intervenir-hi heu d’esperar el vostre torn de paraula. Aquests documents són molt importants per a posteriorment poder consultar-los en cas necessari o bé per, simplement, deixar constància en l'acta de què s’ha tractat a la reunió.

En aquesta tasca, cada membre del grup ha de prendre notes sobre el que es discuteix a la reunió, les diferents aportacions i idees de la persona mentora, dels vostres companys i companyes de grup, les idees que voleu exposar, etc.

En acabar la primera trobada amb la mentora, heu de reunir-vos i posar en comú les vostres anotacions en un únic document a l'espai compartit. Aquest document ha d’incloure la següent informació obligatòria:

- Data de la reunió.
- Lloc de la reunió.
- Temàtica de la reunió.
- Assistents a la reunió.
- Persones absents a la reunió.
- Qüestions exposades a la mentora, amb les corresponents respostes.
- Idees aportades per la mentora.
- Idees aportades pels diferents membres del vostre grup.
- Conclusions i acords de la reunió.
- Altres anotacions que creieu importants.

Finalment, tenint en compte les tasques fetes i la trobada amb la mentora, heu de triar el problema definitiu.

Per completar la tasca:

- Escriu l'URL de l'acta.
- Escriu el text del problema definitiu.