Title: Quiz de Sant Jordi
Course: App Education > Section: Tema 4 (A). Programació amb App Inventor

En aquesta tasca programaràs una app per a la Diada de Sant Jordi: un joc de preguntes i respostes (Quiz) que relacioni obres literàries amb els escriptors o escriptores corresponents.

L’app mostra la foto d'un/a escriptor/a i fa una pregunta que inclou el nom d'una de les seves obres. L'usuari, com a resposta, ha d'escriure el cognom de l'escriptor/a.

La pantalla ha de tenir alineació horitzontal centrada. Situa-hi aquests components:

- Una imatge que ompli l'alçària de la pantalla.
- Una etiqueta amb el nom "Pregunta".
- Un quadre de text que ompli l'amplada de la pantalla.
- Una etiqueta amb el nom "Correcte".
- Un contenidor horitzontal que ompli l'amplada de la pantalla.
- Dos botons amb els noms "Comprova" i "Següent", dins del contenidor.
- Una etiqueta entre els dos botons que ompli la pantalla del contenidor (serveix de separador).

Penja com a recursos les fotos d'aquesta tasca i assigna la foto rodoreda.jpg a la imatge. El disseny resultant és:

Un cop acabat el disseny de l'app, passa a la programació amb blocs. Necessites tres llistes: una per a les preguntes, una per a les fotos i una per a les respostes correctes. També cal una variable per al número de pregunta actual:

En la captura de pantalla no es veuen les preguntes senceres. Són aquestes:

1. "La plaça del diamant" és la novel·la més coneguda de Mercè ...
2. L'obra "Mecanoscrit del segon origen" va ser escrita per Manuel de ...
3. L'autor de "El ingenioso hidalgo Don Quijote de la Mancha" és Miguel de ...
4. "Júlia" és la primera novel·la escrita per Isabel-Clara ...

Quan s'inicia l'app es carrega la primera pregunta:

Un cop l'usuari ha escrit la seva resposta, prem el botó per comprovar si ha encertat:

L'usuari pot tornar-ho a intentar o passar a la pregunta següent:

Quan s'han acabat totes les preguntes es torna a començar des de la primera.

Per finalitzar, comprova que l'app funciona correctament i exporta el fitxer de projecte.

 Per completar la tasca, penja com a tramesa el fitxer de projecte (.aia).