Title: Mostra un mapa
Course: App Education > Section: Tema 4 (A). Programació amb App Inventor

En aquesta tasca programaràs una app amb un mapa, on es mostri la teva localització i alguns marcadors.

Situa un component Mapa en el dissenyador, fes que ocupi tota la pantalla i selecciona una zona del mapa propera a la teva localització:

- Fes zoom endavant o enrera amb la roda del ratolí.
- Desplaça la zona visible arrossegant amb el ratolí.

Si treballes sense ratolí, pots indicar el nivell de zoom en la propietat ZoomLevel del mapa. Assigna un valor entre 1 (zoom mínim) i 18 (zoom màxim).

Un cop tinguis la zona seleccionada, fes clic al botó central de la botonera del mapa. Així confirmes que la zona del mapa que es mostra quan s'inicia l'app és la que has seleccionat.

Per localitzar on ets, situa un component Sensor de localització. Per mostrar la teva posició actual en el mapa, has de seleccionar el sensor de localització i marcar la casella Mostra usuari en el panell de propietats del mapa:

Quan obris l'app, en el mapa es mostrarà un marcador especial que indica la teva posició:

Naturalment, és necessari que en el mòbil tinguis activada la ubicació. Si no veus el marcador, pot ser que et trobis fora de la zona que mostra el mapa (fes un zoom enrere, si cal, fins que el vegis). També has de tenir present que el marcador pot trigar uns quants segons en aparèixer, depèn del temps que necessiti el sensor de localització per determinar-la.

Afegeix ara alguns marcadors:

- Casa teva
- El teu institut o escola
- La biblioteca més propera
- L'ajuntament del teu poble o ciutat
- El centre de salut més proper (atenció primària)

Per afegir un marcador, situa un component Marcador en el mapa i mou-lo fins al lloc on correspongui. A continuació, habilita el quadre informatiu i escriu un títol i una descripció en el panell de propietats del marcador:

En l'app, quan es toca un marcador s'obre un quadre informatiu amb el títol i la descripció del marcador.

Si es tracta de llocs o adreces que el sensor de localització pugui identificar, no cal ubicar-los manualment en el mapa. Se situa un component Marcador en el mapa, però l'assignació de la ubicació es fa en iniciar-se l'app, mitjançant blocs de programació. Per exemple, per a un marcador en la Sagrada Família:

Per finalitzar, comprova que el mapa i els marcadors es visualitzen correctament en el mapa i fes una captura de pantalla del mòbil. Exporta a continuació el fitxer de projecte de l'app.

 Per completar la tasca, penja com a tramesa:

- El fitxer de projecte (.aia).
- Una captura de pantalla del mòbil que mostri el mapa i tots els marcadors.