Title: Programació de l'app
Course: App Education > Section: Tema 5 (A). Programació de l'app

Ara que ja heu après a programar amb App Inventor i heu superat alguns reptes de programació, esteu en disposició de programar la vostra app.

L'entorn de programació d'App Inventor no és col·laboratiu (no podeu treballar de forma simultània en un mateix projecte). Cada membre del grup haurà de dissenyar i programar una o diverses pantalles de l'app individualment i, després, l'alumne amb el rol de constructor s'encarregarà d'unir-les en un únic projecte.

Existeix un programa (AI2 Project Merger Tool) que permet fer la unió de dos projectes en un de sol. Així, en successives unions, podeu unir les pantalles de tots els membres en un únic projecte. Per aplicar aquest procediment és necessari que només hi hagi contingut a una de les pantalles "Screen1" i que no hi hagi noms de pantalles repetits.

Tens força sessions per dissenyar les pantalles que t'hagin tocat (d'acord amb el prototip de l'app) i programar-les. Quan hagis acabat, exporta el projecte i penja el fitxer a l'espai compartit, per tal que l'alumne amb el rol de constructor pugui afegir les pantalles al projecte comú.

 Per completar la tasca, penja com a tramesa el teu fitxer de projecte.