Title: Bloc de notes
Course: App Education > Section: Tema 4 (A). Programació amb App Inventor

En aquesta tasca programaràs una app per desar i recuperar notes personals.

Situa a la pantalla aquests components:

- Un contenidor horitzontal omplint tota l'amplada, amb alineació centrada.
- Un botó (dins del contenidor).
- Un selector de llista (dins del contenidor).
- Un contenidor tabular de 2 files i 2 columnes omplint el contenidor.
- Dues etiquetes (una a cada cel·la de la primera columna).
- Dos quadres de text (un a cada cel·la de la segona columna).
- Un TinyDB.
- Un notificador.

Per distingir-los millor en la programació, posa nom als dos quadres de text: Nom i Contingut.
Assigna a les propietats Alçària i Amplada del quadre de text "Contingut" el valor 75%.
Escriu el text de les etiquetes, del botó i del selector de llista d'acord amb aquesta imatge:

Un cop acabat el disseny de l'app, passa a la programació amb blocs. Les notes es desen al component TinyDB i, en iniciar-se l'app, es carreguen els noms en el selector de llista:

Per crear una nota nova, l'usuari escriu el nom i el contingut de la nota. A continuació, ha de tocar el botó per desar-la. L'app comprova que l'usuari hagi escrit, almenys, el nom de la nota i, un cop desada, s'actualitzen els elements del selector de llista:

Per consultar una nota desada, l'usuari toca el selector de llista i tria el seu nom. Aleshores l'app omple els quadres de text amb el nom i el contingut de la nota:

Per finalitzar, comprova que l'app funciona correctament i exporta el fitxer de projecte.

 Per completar la tasca, penja com a tramesa el fitxer de projecte (.aia).