Title: Compartiu notes en el núvol
Course: App Education > Section: Tema 4 (A). Programació amb App Inventor

En aquesta tasca programaràs una app per desar i recuperar notes compartides amb els membres del grup.

El disseny de l'app és el mateix que el del bloc de notes. Per tant, fes una còpia del projecte i canvia-li el nom. Només hauràs de canviar el component que desa i recupera les notes. En aquesta tasca utilitzaràs el component CloudDB en comptes del TinyDB (no esborris encara el component TinyDB, però).

CloudDB és una base de dades en el núvol, de forma que si tots els membres del grup feu servir la mateixa app, podeu crear notes compartides. A diferència de la TinyDB, on les operacions són instantànies, CloudDB triga un cert temps a completar cada operació, perquè ha d'accedir a Internet i la resposta a cada operació depèn de la qualitat de la connexió i la del servei en el núvol.

S'han de modificar els blocs de l'app anterior, comença amb la inicialització:

Ara necessites dos esdeveniments. El segon esdeveniment es produeix quan s'ha obtingut la llista d'etiquetes, és aleshores quan es pot assignar al selector de llista.

També necessites dos esdeveniments per desar una nota:

El segon esdeveniment es produeix quan el component CloudDB informa que la nota s'ha desat correctament.

Un altre bloc que s'ha de modificar és el de consulta d'una nota:

El segon esdeveniment es produeix quan s'ha obtingut el contingut de la nota seleccionada, és aleshores quan es pot assignar al quadre de text corresponent.

Qualsevol usuari que tingui instal·lada l'app pot afegir notes a la base de dades CloudDB. Cada cop que això es produeix, tots els usuaris reben aquesta informació i actualitzen la llista de notes disponibles:

Ara que ja has tret tots els blocs del component TinyDB, pots eliminar-lo en el dissenyador.

Exporta el fitxer de projecte i comprova que funciona correctament.

Per fer la prova del funcionament compartit, el membre del grup que té el rol de constructor ha de distribuir la seva app de forma que tots els membres la puguin fer servir (generant el fitxer instal·lable .apk o el codi QR que han d'escanejar els altres membres).

Comproveu que l'app funciona correctament, i que rebeu notificació quan qualsevol membre afegeix una nota.

 Per completar la tasca, penja com a tramesa el teu fitxer de projecte (.aia).