Title: Fes i desa fotos
Course: App Education > Section: Tema 4 (A). Programació amb App Inventor

En aquesta tasca has de crear una app per fer i desar fotos. Els components que s'han d'incloure en el disseny són:

- Un contenidor horitzontal per als botons.
- 3 botons (un per fer la foto, un per desar-la i un per accedir a la galeria).
- Un component Càmera.
- Un llenç per mostrar la foto feta.
- Un component TinyDB per desar la foto.
- Un notificador per mostrar on s'ha desat la foto.

Establint les mides dels components per tal que omplin el contenidor s'obté aquest disseny:

Per distingir els botons quan els programem s'han utilitzat els noms fes_foto, desa_foto i galeria.

Els blocs de programació per fer la foto són:

Un cop feta la foto, s'assigna a una variable global i es mostra com a imatge de fons del llenç:

Els blocs de programació per desar la foto feta són:

La variable ruta_fitxer recull la ruta completa on s'ha desat la foto en el sistema de fitxers del mòbil. El notificador mostra quina és aquesta ruta.

En les versions més recents d'Android (10 i posteriors) els fitxers es desen en la carpeta específica de l'app, i no són visibles des de la galeria de fotos del mòbil. Només l'app que l'ha creat hi pot accedir.

En la tasca següent programaràs la galeria de fotos. Per tal d'accedir-hi fàcilment, les desem al mòbil mitjançant el component TinyDB.

Per completar la tasca, penja com a tramesa:

- El fitxer de projecte (.aia).
- Una captura de pantalla del mòbil, que mostri l'app amb una foto feta.