Title: Lloc web de l'empresa
Course: App Education > Section: Tema 1. La nostra empresa

En aquesta tasca heu de dissenyar i crear el lloc web de la vostra empresa mitjançant l'entorn de creació de webs que us sembli més adient (Google Sites, Wix, Strikingly, Weebly...).

Consulteu algun document sobre aspectes estètics i d'usabilitat que cal tenir presents i comenceu a crear el web. Heu de tenir en compte que no és la versió definitiva del web, al llarg del curs hi afegireu continguts hi fareu modificacions. Plantegeu-vos ara el web com el primer esbós per tal que la docent pugui indicar-vos si tot és correcte o si heu de fer-hi algunes millores.

Tingueu en compte:

- El nom del web ha de ser el nom de la vostra empresa. Si aquest nom no està lliure, modifiqueu-lo d'alguna forma.
- La pàgina principal és el primer que veuen els usuaris de la vostra empresa, poseu-hi el logo que heu creat.
- Feu l'estructura de subpàgines que creieu necessària, posteriorment la podreu modificar.
- En una de les subpàgines poseu-hi els noms dels membres del grup i els seus rols en l'empresa.

El lloc web que ara creareu l'anireu completant al llarg del curs. En el darrer tema del curs haureu de comprovar que compleix amb els requeriments següents:

- S'hi pot accedir sense cap mena de credencials.
- Està format per diverses subpàgines web, cadascuna amb uns continguts ben definits.
- Inclou aquests continguts essencials: Memòria del projecte, vídeo i pòster.
- El disseny de cada pàgina és atractiu i equilibrat en text i en contingut gràfic.
- La combinació de colors utilitzats i de tipus de lletra són els mateixos en totes les pàgines.
- Inclou un menú de navegació per accedir a cada secció del web.

 Per completar la tasca, escriu l'URL del lloc web.