Title: Presentació del projecte
Course: App Education > Section: Tema 6. Promoció de l'app i del projecte

En aquesta tasca heu d'elaborar una presentació que reculli tota la feina que heu estat duent a terme al llarg de tot el curs. Es tracta de mostrar la vostra app i tot allò que s'hi relaciona, és a dir, el vídeo publicitari, el procés que heu seguit, com penseu comercialitzar-la... Us heu de lluir, heu de convèncer al públic de la seriositat de la vostra proposta i com n'és de bona la solució que heu plantejat.

Feu la presentació amb algun servei en el núvol com Google Slides, Prezi o Genially.

Us heu de plantejar què voleu que en formi part i quins elements cal que tingueu en compte a l’hora d’enfrontar-vos amb el vostre públic.

1. Parts que ha de tenir la presentació

A la presentació heu de reflectir tot el que heu anat desenvolupant al llarg del curs de forma que quedin integrats tots els elements. Ha de contenir els elements següents:

- presentació del grup
- presentació de l’empresa, incloent-hi el logo i la seva interpretació
- problema triat amb justificació
- solució triada amb justificació
- prototip de l’app fet amb Moqups
- vídeo promocional
- públic al qual va dirigida l’app
- model de comercialització de l’app

2. Elements a tenir en compte prèviament a la presentació

- Plantegeu-vos quin és el tipus d’auditori al qual us dirigiu per tal de modular el nostre discurs.
- Establiu quins elements ha d'incloure cada part de la presentació: introducció, cos central i conclusions.
- Tingueu present el temps disponible.
- Prepareu un guió que us ajudi durant la presentació.
- Assageu prèviament davant d’algú que pugui indicar-vos com millorar-la, quins punts no s’entenen...
- Si a la presentació la fan diverses persones, cal establir de forma clara el temps d’intervenció de cadascú i com es fan els canvis.

3. Elements a tenir en compte durant la presentació

Hi ha certs elements que cal tenir en compte més enllà del contingut de la presentació. Els podem agrupar en dos grans blocs:

Llenguatge no verbal

Es refereix a la part comunicativa que transmetem amb la nostra actitud, moviment, mirada, etc.
Els conceptes clau a tenir presents són:

- Gestualitat
- Mirada
- Volum i entonació
- Ritme i pronúncia
- Vestuari

Llenguatge verbal

Es refereix a la part comunicativa que transmetem amb el nostre discurs i que hauria de tenir en compte els següents aspectes:

- Ordre i estructura
- Vocabulari
- Sintaxi
- Claredat i concisió
- Densitat informativa

 Per completar la tasca, escriu l'URL de la presentació.