Title: Escenaris i mapa de funcionalitats
Course: App Education > Section: Tema 2. Disseny de la solució

L'escenari que es trobarà l'usuari que utilitzi la vostra aplicació haurà de guiar-lo en les diferents funcionalitats que ofereix.

Debateu en grup sobre aquestes qüestions:

- Quina és la tasca clau que és indispensable que faci l'usuari?
- Quins passos ha de donar l'usuari per dur a terme aquesta tasca?
- Quins dubtes pot trobar-se l'usuari mentre fa servir l'aplicació?
- Què pot trobar a faltar l'usuari?
- La forma d'accedir a les funcionalitats de l'aplicació és intuïtiva?

Tingueu en compte que és un procés creatiu. No freneu el procés creatiu parant-vos en detalls o mirant de ser massa minuciosos proposant coses massa concretes. A mesura que arribeu a acords, escriviu-los en un document del vostre espai compartit.

Debatudes aquestes qüestions, ha arribat el moment de començar a pensar com fareu possible la vostra solució. El següent pas és fer el mapa de funcionalitats de la vostra app. Es tracta d’un recurs que us permetrà plasmar en forma d’esquema quines són les funcions que oferirà a l'usuari.

En el disseny de la vostra solució és important que comproveu que es pot accedir a les funcions que tindrà l'app mitjançant un menú de navegació. El mapa de funcionalitats té format de diagrama de flux. Hi podeu incorporar, si ho creieu convenient, comentaris per aclarir o explicar alguna de les funcions que proposeu.

Aquí teniu un exemple de mapa de funcionalitats per a una app de portes obertes:

Aquest diagrama de flux ha estat creat amb el programa Moqups. En grup, creeu el mapa de funcionalitats de la vostra app. Inicieu sessió a Moqups amb el vostre compte de correu electrònic i visualitzeu aquest vídeo que us ajudarà a crear el diagrama:

És molt important que el diagrama resultant d’aquesta tasca sigui el més complet possible. Han de quedar perfectament reflectides totes i cadascuna de les pantalles de la vostra app, amb les funcions que oferiran i els camins que es podran prendre en funció dels diferents menús que decidiu que tingui.

Per completar la tasca:

- Escriu l'URL del document compartit amb les qüestions debatudes.
- Escriu l'URL del mapa de funcionalitats de Moqups (compartiu-lo abans amb la docent).
- Penja com a tramesa una captura de pantalla on es visualitzi tot el diagrama.